cyanic-selkie/wikianc huggingface dataset:
ஜோத்ஸ்னா கேசவ் போலே
தனிப்பட்ட வாழ்க்கை
ஜோத்ஸ்னாபாய் 1932 ஜனவரியில் கேசவ்ராவை மணந்தார். இவர்களுக்கு நான்கு குழந்தைகள் இருந்தனர், அதில் மூன்று மகன்கள் - கிஷோர் (பி. நவம்பர் 1932), சுஹாஸ் (பி. ஆகஸ்ட் 1935), அனில் (பி. ஏப்ரல் 1938) மற்றும் ஒரு மகள் - வந்தனா (பி. 1945). ஜோத்ஸ்னா போலேயின் குடும்ப உறுப்பினர்களும் அவர்களுடன் வாழ்ந்ததால், தனது வேலையில் முதலீடு செய்த நேரத்திற்கும் குடும்பத்தை கவனித்துக்கொள்வதற்கும் இடையில் சமநிலையை அடைய முடிந்தது, இதுவே குறிப்பிடத்தக்கதாக இருந்தது, தன் மகள் தன் பெற்றோரைப் பற்றி (மராத்தியில்) எழுதியிருக்கும் நினைவுக் குறிப்பில் சுட்டிக் காட்டியுள்ளார்.
இறப்பு மற்றும் மரபு
ஜோத்ஸ்னாபாய் தனது 87வது வயதில் மகாராஷ்டிர மாநிலம் புனேவில் 5 ஆகஸ்ட் 2001 அன்று காலமானார். 2009 ஆம் ஆண்டில், போலேயின் நினைவாக ஸ்ருஜன் அறக்கட்டளையால் புனேவில் ஜோத்ஸ்னா போலே ஸ்வரோத்சவ் என்ற பெயரில் ஒரு இசை விழா ஏற்பாடு செய்யப்பட்டது. திருவிழாவைப் பற்றி கடைசியாகக் குறிப்பிடப்பட்டதிலிருந்து 2018 வரை பதினொரு ஆண்டுகள் நடத்தப்பட்டது. 2013 ஆம் ஆண்டு கோவாவில் ஜோத்ஸ்னாபாயின் பிறந்த நூற்றாண்டு விழாவைக் கொண்டாடும் வகையில் இரண்டு நாள் நிகழ்ச்சி நடைபெற்றது, அதில் இசை மாலைகள் மற்றும் குறும்படம் ஆகியவை அடங்கும். 2012 ஆம் ஆண்டு புனேவில் பாடகி-நடிகையின் பெயரில் ஜோத்ஸ்னா போலே சபாக்ருஹா என்ற நாடக அரங்கம் திறக்கப்பட்டது. இது மகாராஷ்டிரா கலாச்சார மையத்திற்கு சொந்தமானது மற்றும் நிர்வகிக்கப்படுகிறது.
சான்றுகள்
பகுப்பு:20 ஆம் நூற்றாண்டின் இந்திய நடிகைகள் பகுப்பு:சங்கீத நாடக அகாதமி விருது பெற்றவர்கள் பகுப்பு:இந்தியத் திரைப்பட நடிகைகள் பகுப்பு:2001 இறப்புகள் பகுப்பு:1914 பிறப்புகள்
கதுவா பாலியல் வன்முறை வழக்கு
கதுவா பாலியல்வன்முறை வழக்கு என்பது 2018 ஆம் ஆண்டு, ஜனவரி மாதம் சம்மு காசுமீர் மாநிலத்தில் கதுவா அருகே உள்ள ரசானா கிராமத்தில் 8 வயது சிறுமி ஒருவர் கடத்தப்பட்டு, பாலியல்வன்முறை மற்றும் கொலை செய்யப்பட்ட வழக்கினைக் குறிக்கிறது. இந்த வழக்கில் குற்றப்பத்திரிகை தாக்கல் செய்யப்பட்டுள்ளது. குற்றம் சாட்டப்பட்டவர்கள் கைது செய்யப்பட்டு நீதிமன்றத்தில் விசாரணை செய்யப்படுவார்கள் என எதிர்பார்க்கப்படுகிறது. பாதிக்கப்பட்ட சிறுமி பாக்கர்வால் நாடோடி சமூகத்தைச் சேர்ந்தவர். கிராமத்தில் இருந்து சுமார் ஒரு கிலோமீட்டர் தூரத்தில் அவரது இறந்த உடலை கண்டுபிடிப்பதற்கு ஒரு வாரத்திற்கு முன்பு அவர் காணாமல் போனார்.
2018 ஏப்ரலில் குற்றப்பத்திரிக்கை தாக்கல் செய்யப்பட்டபோது இந்நிகழ்ச்சி ஊடங்கங்களில் தலையங்கச் செய்திகளாக இடம்பெற்றது. குற்றஞ்சாட்டப்பட்டு கைது செய்யப்பட்டவர்கள் அனைவரும் இந்துக்களாய் இருந்ததால், வலதுசாரி இந்துக் குழுக்கள் கைது நடவடிக்கையைக் கண்டித்து எதிர்ப்புப் போராட்டங்கள் நடத்தின. அத்தகைய ஒரு போராட்டத்தில் கலந்து கொண்ட ஆட்சியிலிருக்கும் பாரதிய ஜனதா கட்சியின் அமைச்சர் இருவர் பின்னர் சிக்கல் தீவிரமானதால் பதவி விலகினர். சம்மு காசுமீரின் தேசிய சிறுத்தைகள் கட்சியின் தலைவர் பீம்சிங் இவ்வழக்கை சிபிஐ விசாரிக்க வேண்டுமென வேண்டி செய்த முறையீடு இந்திய உச்ச நீதிமன்றத்தால் விசாரிக்கப்பட்டு நிராகரிக்கப்பட்டது. வன்புணர்வு, கொலை மற்றும் குற்றவாளிக்களுக்கு காட்டப்பட்ட ஆதரவு ஆகியவை மக்கட்சமுதாயத்தில் பரந்த கொந்தளிப்பை ஏற்படுத்தியது.
முறையீடு
சம்மு காவற்துறை மூத்த கண்காணிப்பாளர் தாக்கல் செய்துள்ள 5600 வார்த்தைகள் கொண்ட குற்றப்பத்திரிக்கையின்படி,
கண்டுபிடிப்பும் கைதும்
ஜனவரி 17, 2018 அன்று சிறுமியின் உயிரற்ற உடல் கண்டெடுக்கப்பட்டு பிணக்கூறு ஆய்வு செய்வதற்கு காவற்துறையால் கையகப்படுத்தப்பட்டது. அதே நாளன்று பிற்பகல் 2.30 மணியளவில் கதுவா மாவட்ட மருத்துவமனையில் ஒரு மருத்துவர் குழுவால் ஆசிபாவின் உடல் பிணக்கூறாய்வு செய்யப்பட்டது. ஜனவரி 22, 2018 அன்று இவ்வழக்கு சம்மு காசுமீரின் குற்றப்பிரிவுத்துறைக்கு மாற்றப்பட்டது. நான்கு காவற்துறை அதிகாரிகள் மற்றும் 7 பேர் குற்றஞ்சாட்டப்பட்டு கைது செய்யப்பட்டதாகக் காவற்துறை வெளியிட்ட ஒரு குறிப்பு தெரிவித்தது. இதுவரை 8 பேர் கைது செய்யப்பட்டுள்ளனர்.
சான்றுகளை அழிக்க முயன்றதாகக் குற்றஞ்சாட்டப்பட்டு இரு காவற்துறை அதிகாரிகள் கைதுசெய்யப்பட்டு, பணியிடை நீக்கம் செய்யப்பட்டனர். ஏப்ரல் 9, 2018 அன்று குற்றஞ்சாட்டப்பட்ட 7 பேர் மீது குற்றப் பத்திரிக்கை தாக்கல் செய்யப்பட்டது. 302, 376, 201, 120-B ஆகிய ரன்பீர் தண்டனைச் சட்டப்பிரிவுகளின் கீழ் அவர்களின் மீது குற்றம் பதிவு செய்யப்பட்டது. குற்றஞ்சாட்டப்பட்ட மற்றொரு சிறுவன் மீதான குற்றப்பத்திரிக்க தாக்கல் செய்யப்படவுள்ளது.
தடயவியற்சான்று
பிணக்கூறாய்வில் அச்சிறுமியின் உயிரற்ற உடலில் குளோனாசிபம் (Clonazepam) இருந்தது கண்டறியப்பட்டது. வன்புணர்வுக்கும் கொலை செய்யப்படுவதற்கும் முன்னர் அச்சிறுமிக்கு மயக்க மருந்து தரப்பட்டிருந்தது கூறாய்வு செய்த மருத்துவர்களால் உறுதி செய்யப்பட்டது. குற்றஞ்சாட்டப்பட்டவர்களில் ஒருவரால் பல நாட்களாக அச்சிறுமி ஒரு வழிபாட்டிடத்தில் அடைத்து வைக்கப்பட்டிருந்தக்கலாமென தடயவியற்சான்றுகள் பரிந்துரைக்கின்றன. வழிபாட்டிடத்தில் கண்டெடுக்கப்பட்ட முடிக்கற்றைகள் அப்பெண்ணின் முடியோடு ஒத்துள்ளதும் கண்டறியப்பட்டது. ஆசிபா பலமுறை பல்வேறு நபர்களால் வன்புணரப் பட்டிருப்பதாகவும் சாகும்வரை கழுத்து நெறிக்கபட்டிருப்பதாகவும், தலையில் கனமான கல்லால் அடிக்கப்பட்டிருப்பதாகவும் தடயவியற்சான்றுகள் கூறுகின்றன.
கண்டன எதிர்ப்புகளும் எதிர்வினைகளும்
2018 ஏப்ரலில் குற்றப்பத்திரிக்கை தாக்கல் செய்யப்பட்டபோது இந்நிகழ்ச்சி ஊடங்கங்களில் தலையங்கச் செய்திகளாக இடம்பெற்றது. குற்றஞ்சாட்டப்பட்டு கைது செய்யப்பட்டவர்கள் அனைவரும் இந்துக்களாய் இருந்ததால், வலதுசாரி இந்துக் குழுக்கள் கைது நடவடிக்கையைக் கண்டித்து எதிர்ப்புப் போராட்டங்கள் நடத்தின. அத்தகைய ஒரு போராட்டத்தில் ஆட்சியிலிருக்கும் பாரதிய ஜனதா கட்சியின் அமைச்சர் இருவர் கலந்து கொண்டனர். ஏப்ரல் 9, 2018 அன்று குற்றஞ்சாட்டப்பட்டவர்களுக்கெதிரான குற்றப்பத்திரிக்கையை குற்றப் பிரிவு காவற்துறையினர் கதுவா குற்றவியல் தலைமை நீதித்துறை நடுவர் முன்னிலையில் பதிவு செய்தபோது வழக்கறிஞர்கள் அதனை எதிர்த்தனர். இந்து ஏக்தா மாஞ்ச் குழுவிற்கு (Hindu Ekta Manch) ஆதரவாக, வழக்கறிஞர்கள் குற்றத் தாக்கல் செய்வதைத் தடுத்தனர். எனினும் காவற்படையினர் வரவழைக்கப்பட்டு வழக்கறிஞர்களின் எதிர்ப்பு முறியடிக்கப்பட்டது; குற்றப்பத்திரிக்கையும் தாக்கல் செய்யப்பட்டது. வன்புணர்வுக் குற்றவாளிக்களுக்கு ஆதரவான இந்த செயற்பாடு மக்கட்சமுதாயத்தில் பரந்த கோப அலையை உண்டாக்கியது.
இந்த 8 வயது சிறுமியின் வன்புணர்வு மற்றும் கொலை நிகழ்ச்சி மக்களின் பெரும் கண்டனத்துக்குள்ளானதால், சம்மு காசுமீர் முதலமைச்சர் மெகபூபா முப்தி வழக்கினை விசாரிக்க விரைவான நடவடிக்கைகள் எடுக்கப்படும் என்றும் சிறுவர் (minor) வன்புணர்வு வழக்கில் குற்றவாளிகளுக்கு மரணதண்டனை கட்டாயமாக்கப்படும் என்றும் கூறினார்.
இந்திய மகளிர் மற்றும் குழந்தைகள் மேம்பாட்டுத்துறை அமைச்சர் மேனகா காந்தி, குழந்தைகள் வன்புணர்வு குற்றத்துக்கு மரணதண்டனையை ஆதரித்த, தனது அமைச்சகம் பாலியியல் குற்றங்களுக்கெதிராக குழந்தைகள் பாதுகாப்புச் சட்டத்தினை அமல்படுத்தத் தனது அமைச்சகம் தேவையான நடவடிக்கைகளை மேற்கொள்ளும் என்று அறிவித்தார்.
ஏப்ரல் 13, 2018 அன்று இந்தியப் பிரதமர் நரேந்திர மோதி இந்திய உச்ச நீதிமன்றமும் இந்த நிகழ்ச்சியைக் கண்டித்து, நீதி காக்கப்படும் என்று செய்தி வெளியிட்டனர்.
ஜனவரி 18, 2018 அன்று இந்நிகழ்ச்சிக்கு எதிர்ப்புத் தெரிவிக்கும் வகையில் எதிர் கட்சிகள் மக்களவைக் கூட்டத்திலிருந்து வெளிநடப்புச் செய்தனர். சம்மு காசுமீரிலும் பல்வேறு எதிர்ப்புப் போராட்டங்கள் நடத்தப்பட்டன.
சில பிரபலங்களும் அரசியல்வாதிகளும் இந்நிகழ்வைக் கண்டித்துக் குரல் கொடுத்தனர். ஏப்ரல் 12, 2018 அன்று புது தில்லியில் இந்திய வாயிலில் மெழுகுவர்த்தி அணிவகுப்பு நடந்தது. அதில் ராகுல் காந்தி, சோனியா காந்தி, குலாம் நபி ஆசாத், பிரியங்கா காந்தி உட்பட்ட பல இந்திய தேசிய காங்கிரசின் முக்கிய நபர்கள் கலந்து கொண்டனர். இந்து ஏக்தா மாஞ்சிற்கு ஆதரவாக செயற்பட்ட வழக்கறிஞர்களுக்கு எதிராக முதற்குற்றப் பத்திரிக்கை தாக்கல் செய்யப்பட்டது.
கதுவா மற்றும் உன்னாவ் பாலியியல் வன்முறைக் குற்றங்கள் இரண்டுமே ஒரே சமயத்தில் வெளிச்சத்துக்கு வந்ததால் அவற்றுக்கு எதிரான போராட்டங்கள் மும்பை, சென்னை, கொல்கத்தா, புது தில்லி உட்பட நாட்டின் பல இடங்களிலும் நடைபெற்றது.
இனப் பதட்டம்
இந்நிகழ்வு சம்மு காசுமீரில் பரவலான கோபத்தைத் தூண்டியது. எதிர்க் கட்சிகளின் எதிர்ப்பின் அழுத்தத்தால் சம்மு காசுமீர் மாநில அரசு இவ்வழக்கின் விசாரணையை மாநிலக் குற்றவியல் பிரிவிற்கு மாற்றியது. குற்றஞ்சாட்டப்பட்டவரின் தனிப்பட்டப் பழிவாங்கும் எண்ணத்தாலும் பாக்கர்வால் நாடோடி மக்களை வெளியேற்றுவதற்காக விடப்பட்ட எச்சிரிக்கையாகவும் திட்டமிட்டு இக்குற்றம் நடத்தப்பட்டுள்ளதாகக் காவற்துறை பதிவு செய்த குற்றப்பத்திரிக்கையின் படி அறியப்படுகிறது.T பாக்கர்வால் நாடோடிகள், இந்துக்கள் அதிகம் வாழும் பகுதியில் வசிக்கும் இசுலாமிய மக்களாவர். உள்ளூர் பாரதிய ஜனதா கட்சித் தலைவர்கள் அரசியல் அழுத்தத்தால் கைது நடவடிக்கை மேற்கொள்ளப்பட்டுள்ளது என்றும், வழக்கினை சிபிஐ விசாரிக்க வேண்டுமென்றும் கோரினர். பாரதிய ஜனதா கட்சியுடன் இணைந்து ஆட்சி அமைத்துள்ள சம்மு காசுமீர் முதலமைச்சர் மெகபூபா முப்தி இக்கோரிக்கையை நிராகரித்து விட்டார். மத்தியப் பிரதேசத்தின் பாரதிய ஜனதா கட்சித் தலைவர் இந்த வன்புணர்வுக்கும் கொலைக்கும் பாக்கித்தான் இராணுவத்தினர் தான் காரணம் என்று கூறியது கடுமையான கண்டனத்துள்ளானது. இந்து ஏக்தா மாஞ்ச் அமைப்பினர் குற்றஞ்சாட்டப்பட்டுக் கைதானவர்கள் குற்றவாளிகளே இல்லை என்று வாதிடுகின்றனர்.
வன்புணர்வு பாதிப்புக்குள்ளான சிறுமியின் சமூகம் அக்கிராமத்தில் சில ஆண்டுகளுக்கு முன்னர் அவர்கள் வாங்கியிருந்த இடத்திலுள்ள மயானத்தில் சிறுமியின் உடலை புதைக்கத் திட்டமிட்டனர். ஆனால் உடலைப் புதைக்க முற்படும்போது வலதுசாரி இந்து செயற்பாட்டாளர்களின் மிரட்டலால் தாங்கள் வேறு கிராமத்தில் தன் மகளின் உடலைப் புதைக்க நேர்ந்தது என்று சிறுமியின் தந்தை தெரிவித்தார்.
குற்றஞ்சாட்டப்பட்டவர்களுக்கு ஆதரவான போராட்டங்கள்
இவ்வழக்கில் குற்றஞ்சாட்டப்பட்ட இந்துக்கள் கைதானதை எதிர்த்து வலது சாரி இந்துக் குழுக்கள் போராட்டங்கள் நடத்தின. பாரதிய ஜனதா கட்சியின் இரு அமைச்சர்களான வனத்துறை அமைச்சர் லால் சிங் சௌத்ரி, தொழிழ்துறை அமைச்சர் சந்தர் பிரகாஷ் இருவரும் இந்தப் போராட்டங்களில் ஒன்றில் கலந்து கொண்டனர். இக்கைது தங்களது சமயத்திற்கு இழுக்கு என்றும் கைதானவர்கள் விடுதலைச் செய்யப்படவில்லை என்றால் தாங்கள் தீக்குளிப்போம் என்றும் போராட்டக்காரர்களில் ஒருவர் த நியூயார்க் டைம்ஸ் இதழுக்குப் பேட்டியளித்தார். ஏப்ரல் 9, 2018 அன்று குற்றஞ்சாட்டப்பட்டவர்களுக்கெதிரான குற்றப்பத்திரிக்கையை குற்றப் பிரிவு காவற்துறையினர் கதுவா குற்றவியல் தலைமை நீதித்துறை நடுவர் முன்னிலையில் பதிவு செய்தபோது சில வழக்கறிஞர்கள் அதனை எதிர்த்தனர். இந்து ஏக்தா மாஞ்ச் குழுவிற்கு (Hindu Ekta Manch) ஆதரவாக வழக்கறிஞர்கள் குற்றத்தாக்கலைத் தடுக்க முயற்சித்தனர். எனினும் காவற்படையினர் வரவழைக்கப்பட்டு வழக்கறிஞர்களின் எதிர்ப்பு முறியடிக்கப்பட்டது; குற்றப்பத்திரிக்கையும் தாக்கல் செய்யப்பட்டது. குற்றஞ்சாட்டப்பட்டவர்களுக்கு காட்டப்பட்ட இந்த ஆதரவு மக்களிடம் கோப அலையை ஏற்படுத்தியது.
வழக்கின் விசாரணை
கதுவா கொலை மற்றும் வன்புணர்வு வழக்கின் விசாரணை சம்மு காஷ்மீரில் ஏப்ரல் 1, 2018 அன்று, கதுவா முதன்மை அமர்வு நீதியரசரின் முன் துவங்கியது. இரண்டாம் கட்ட விசாரணை ஏப்ரல் 28, 2018 இல் நடைபெறவுள்ளது. இவ்வழக்கின் விசாரணையை ஏப்ரல் 27, 2018 அன்று சண்டிகருக்கு மாற்றுவது தொடர்பாக சம்மு காஷ்மீர் அரசின் கருத்தினை இந்திய உச்சநீதிமன்றம் கேட்டுள்ளது.
வழக்கினை சிபிஐக்கு மாற்றும்படி ஜம்மு காஷ்மீர் தேசிய சிறுத்தைகள் கட்சியினரால் செய்யப்பட்ட முறையீட்டு மனுவை விசாரித்த இந்திய உச்ச நீதிமன்றம் அதற்கு அனுமதியளிக்க மறுத்துவிட்டது.
பரிந்துரைக்கப்பட்ட மாநிலங்களவை உறுப்பினர்கள் பட்டியல்
பரிந்துரைக்கபட்ட மாநிலங்களவை உறுப்பினர்கள் பட்டியல் (List of nominated members of the Rajya Sabha) கலை, இலக்கியம், அறிவியல் மற்றும் சமூக சேவைகளுக்கு அவர்கள் செய்த பங்களிப்புகளுக்காக பன்னிரண்டு உறுப்பினர்கள் குடியரசுத் தலைவரால் ஆறு ஆண்டு காலத்திற்கு மாநிலங்களவைக்கு பரிந்துரைக்கபடுவார்கள். இந்திய அரசியலமைப்பின் நான்காவது அட்டவணை (கட்டுரைகள் 4 (1) மற்றும் 80 (2)) இன் படி இந்த உரிமை குடியரசுத் தலைவருக்கு வழங்கப்பட்டுள்ளது.
தற்போதைய உறுப்பினர்கள்
தற்போதைய மாநிலங்களவை உறுப்பினர்கள் இது குடியரசுத் தலைவரால் பரிந்துரைக்கப்பட்ட ஆகும்.
முன்னாள் உறுப்பினர்கள்
இதுவரை மாநிலங்களவை உறுப்பினர்களாக செயல்ப்டவர்களின் முழு பட்டியல்.
மேற்கோள்கள்
பகுப்பு:மாநிலங்களவை உறுப்பினர்கள்
தஞ்சாவூர் ரத்னகிரீஸ்வரர் கோயில்
தஞ்சாவூர் ரத்னகிரீஸ்வரர் கோயில், தமிழ்நாடு, தஞ்சை மாவட்டம், தஞ்சாவூரில் வடக்கு வீதியில் அமைந்துள்ளது.
அமைப்பு
இக்கோயில் இரண்டாம் சரபோஜி மன்னரால் கி.பி.1826இல் கட்டப்பெற்றதாகும். ராஜகோபுரம், முன் மண்டபம், கருவறை, விமானம், வெளிச்சுற்று ஆகிய அமைப்புகளோடு விளங்குகிறது. மூலவர் சன்னதியின் இடப்புறம் அராளகேசி அம்மன் சன்னதி உள்ளது. மூலவர் கருவறை கோஷ்டத்தில் தட்சிணாமூர்த்தி உள்ளார். திருச்சுற்றில் விநாயகர், வள்ளிதெய்வானையுடன் கூடிய சுப்பிரமணியர், கஜலட்சுமி, சண்டிகேஸ்வரர் சன்னதிகள் உள்ளன. கால பைரவர், சூரியன், சனீஸ்வரர் இக்கோயிலில் உள்ளனர்.
குடமுழுக்கு
இங்குள்ள கல்வெட்டுகள் மூலமாக 2 ஆகஸ்டு 1993 மற்றும், 7 சூலை 2014 ஆகிய நாள்களில் இக்கோயிலில் குடமுழுக்கு நடைபெற்றதை அறியமுடிகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள்‎
முருகமங்கலம் மாரியம்மன் கோயில்
முருகமங்கலம் மாரியம்மன் கோயில் தமிழ்நாட்டில் நாகபட்டினம் மாவட்டம், முருகமங்கலம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. [[தை மாதம்]] அம்பாள் வீதியுலா முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாகபட்டினம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
புவனேஸ்வர் தொடருந்து நிலையம்
சான்றுகள்
பகுப்பு:கோர்த்தா மாவட்டம் பகுப்பு:ஒடிசாவிலுள்ள தொடருந்து நிலையங்கள்
துருவ் (நடிகர்)
துருவ் (Dhruv) இந்தியத் திரைப்பட நடிகர் ஆவார். இவர் நடிகர் விக்ரமின் மகன் ஆவார். இவர் பாலாவின் இயக்கத்தில் வர்மா எனும் திரைப்படத்தில் நடித்து வருகிறார்.
பிறப்பு
துருவ் 1995 ஆம் ஆண்டில் சென்னையில் பிறந்தார். இவரின் தந்தை விக்ரம் திரைப்பட நடிகர், மற்றும் தாயார் சைலஜா பாலகிருஷ்ணன் ஆவார். இவருக்கு அக்சிதா எனும் சகோதரி உள்ளார்.
ஆரம்பகால வாழ்க்கை
சென்னையில் பிறந்து வளர்ந்தார். பின் கல்வி பயில இலண்டன் சென்றார். இலண்டனில் எம் இ டி திரைப்பள்ளியில் பயிலும் போது குட்நைட் சார்லி எனும் குறும்படத்தை இயக்கினார். தன்னுடைய முதல் படத்தின் மூலம் கிடைத்த வருமானத்தை வெள்ளத்தால் பாதிக்கப்பட்ட கேரள மக்களுக்காக அளித்தார்.
வெளியிணைப்புகள்
பகுப்பு:நடிகர் தொடர்பான குறுங்கட்டுரைகள் பகுப்பு:நடிகர்கள் பகுப்பு:வாழும் நபர்கள் பகுப்பு:1995 பிறப்புகள் பகுப்பு:தமிழ்த் திரைப்பட நடிகர்கள்
பூதலூர்
பூதலூர் (Budalur) தமிழ்நாட்டின், தஞ்சாவூர் மாவட்டத்திலுள்ள பூதலூர் வட்டம் மற்றும் பூதலூர் ஊராட்சி ஒன்றியம் ஆகியவற்றின் நிர்வாகத் தலைமையிடமும் ஊராட்சியும் ஆகும். பூதலூர் தஞ்சாவூருக்கு மேற்கே 17 கிமீ தொலைவில் உள்ளது. இவ்வூருக்கு கல்லணை கால்வாயும் வெண்ணாறும் கரைகளாக உள்ளன.
இங்குள்ள தொடருந்து நிலையம் திருச்சிராப்பள்ளி தஞ்சாவூர் இருப்புப்பாதை வழித்தடத்தில் அமைந்துள்ளது. இது சோழ மன்னர்களின் ஆட்சிக்கு உட்பட்டிருந்த பகுதியாகும். சூன் 2020-இல் பூதலூரில் 9, 10-ஆம் நூற்றாண்டு சமணர் மற்றும் விஷ்ணு சிற்பங்கள் கண்டெடுக்கப்பட்டுள்ளது.
மேற்கோள்கள்
பகுப்பு:தமிழ்நாடு மாநிலத்திலுள்ள ஊர்களும் நகரங்களும்
பகுப்பு:தஞ்சாவூர் மாவட்டத்திலுள்ள கிராமங்கள்
ஆரத்தி பட்டாச்சார்யா
ஆரத்தி பட்டாச்சார்யா(Arati Bhattacharya) ஒரு இந்திய பெங்காலி நடிகை, எழுத்தாளர் மற்றும் இயக்குனர் ஆவார். பெங்காலி சினிமாவில் இவர் செய்த பணிக்காக அங்கீகரிக்கப்பட்டவர். உத்தம் குமார், சௌமித்ரா சாட்டர்ஜி மற்றும் அனில் சாட்டர்ஜி போன்ற நடிகர்களுடன் இவரது திரை ஜோடி பிரபலமானது. பின்னர் இவர், ஹிந்தி மற்றும் போஜ்புரி திரைப்படத் துறையில் வெற்றிகரமான திரைக்கதை எழுத்தாளராக இடம்பெயர்ந்தார்.
ஆரம்ப வாழ்க்கை மற்றும் கல்வி
ஆரத்தி பட்டாச்சார்யா இந்தியாவின் ஜாம்ஷெட்பூரில் பிறந்தார். டி.எம். மதன் பெண்கள் உயர்நிலைப் பள்ளியில் மெட்ரிகுலேஷன் தேர்ச்சி பெற்ற பிறகு, ஜாம்செட்பூர் மகளிர் கல்லூரியில் சேர்ந்தார், ஆனால் படிப்பை முடிக்க முடியவில்லை.
நாடக கலைஞராக
ஜாம்செட்பூரில் நடந்த கல்லூரி நாடகத்தில் சத்யா பந்தோபாத்யாயுடனான முதல் தற்செயலான சந்திப்பிற்குப் பிறகு, சத்யா பந்தோபாத்யாய் கொல்கத்தாவில் ஒரு நாடக கலைஞராக வந்து பணியாற்ற அழைத்தார். பின்னர் இவர் தனது தாயுடன் கொல்கத்தாவுக்குச் சென்று, சத்யா பந்தோபாத்யாய் எழுதி இயக்கிய 'கேயா' என்ற முக்கிய கதாபாத்திரத்தில் ரங்மஹால் தியேட்டரில் "நஹாபத்" நாடகத்தில் நாடகக் கலைஞராக தனது நடிப்பைத் தொடங்கினார். 1972 ஆம் ஆண்டு மிருணாள் சென் இயக்கிய "ஏக் அதுரி கஹானி" திரைப்படத்தில் முன்னணி நடிகையாக நடிப்பதற்கு வாய்ப்பு கிடைத்த பிறகு 1970 களில் மறக்கமுடியாத பல பாத்திரங்களில் நடித்தார்.
தொழில்
ஆரத்தி பட்டாச்சார்யா, பிரேயசி, ஸ்திரீ, சூர்யத்ரிஷ்னா போன்ற படங்களுக்காக பிரபலமாக அறியப்பட்டவர். 1976இல், ஆனந்தமேளா திரைப்படத்தில் பாடகியாகவும் குரல் கொடுத்தார். இவர் சத்யஜித் ராயுடன் ஜன ஆரண்யாவில் மேலும் மிருணாள் சென்னுடன் ஏக் அதுரி கஹானியில் பணியாற்றினார். 50க்கும் மேற்பட்ட பெங்காலி படங்களில் நடித்துள்ளார். இவரும் ஒரு கதக் நடனக் கலைஞராவார். இவர் சில இந்தி மற்றும் போஜ்புரி படங்களையும் இயக்கியுள்ளார். இப்போது போஜ்புரி திரையுலகில் ஒரு வெற்றிகரமான திரைக்கதை எழுத்தாளராக பணியாற்றி வருகிறார்.
தனிப்பட்ட வாழ்க்கை
போஜ்புரி நடிகரும் அரசியல்வாதியுமான குணால் சிங்கை மணந்தார். இவர்களது மகன் நடிகர் ஆகாஷ் சிங்.
விருதுகள்
பெங்கால் திரைப்பட பத்திரிகையாளர்கள் சங்கம் – அமி சே ஓ சகா (1976) திரைப்படத்திற்காக சிறந்த துணை நடிகைக்கான விருது வழங்கப்பட்டது.
ஒரு நடிகராக
• # ஏக் அதுரி கஹானி (முடிவடையாத கதை) (1972)
• # பிக்னிக் (1972)
• # ஸ்த்ரீ (1972 திரைப்படம்)
• # அலோ அந்தரே (1973)
• # பிரேமர் பாண்டே (1974)
• # ஹார்மோனியம் (1975)
• # ஹரனோ-ப்ராப்தி-நிருத்தேஷ் (1975)
• # ஆனந்தமேளா
• # ஜல் சன்யாசி
• # ராஜ்பன்ஷா (1976)
• # நந்திதா (1976)
• # அசாதரன் (1977)
• # கோலப் பௌ (1977)
• # ஜல் சன்யாசி (1977)
• # பிரதிஷ்ருதி (1977)
• # ராஜ்பன்ஷா (1977)
• # நிஷான் (1978)
• # மொய்னா (1978)
• # பரிச்சாய் (1978)
• # ஸ்ட்ரைக்கர் (1978)
• # ஜாப் சார்னோக்கர் பீபி (1978)
• # ஜிபன் ஜெ ரகம் (1979)
• # நியாய் அன்யாய் (1981)
• # சூர்யா திரிஷ்னா (1984)
• # அமர் பிரிதிபி (1985)
• # பிரேயாசி (1986)
• # கல் ஹமாரா ஹைன் (1980) (ஹிந்தி)
ஒரு இயக்குனராக
• # மாஷுகா (1987)(இந்தி)
வெளி இணைப்புகள்
பகுப்பு:வாழும் நபர்கள் பகுப்பு:20 ஆம் நூற்றாண்டின் இந்திய நடிகைகள் பகுப்பு:வங்காளத் திரைப்பட நடிகைகள் பகுப்பு:இந்தி திரைப்பட நடிகைகள் பகுப்பு:இந்தியத் திரைப்பட நடிகைகள்
கன்கால்
கன்கால் (Kankhal) என்பது இந்தியாவின் உத்தராகண்டம் மாநிலத்தின் அரித்துவார் மாவட்டத்திலுள்ள அரித்துவாரில் உள்ள ஒரு சிறிய குடியிருப்பாகும். இந்த ஊரை வாயு புராணத்திலும், மகாபாரதத்திலும் கனகலா என குறிப்பிடப்பட்டுள்ளது, அரித்துவாரில் உள்ள 'பஞ்ச தீர்த்தங்களில்' கன்காலும் ஒன்றாகும், கங்காதுவாரம் (ஹரனின் படித்துறை ), குஷ்வர்த் (கன்காலில் உள்ள படித்துறை), பில்வ தீர்த்தம் ( மான்சா தேவி கோயில் ), நீல பர்வதம் ( சண்டி தேவி கோயில் ) ஆகியவை மற்ற இடங்களாகும்.
கன்கால், தட்சேசுவரர் மகாதேவர் கோயில், மா ஆனந்தமாயி ஆசிரமம், 19ஆம் நூற்றாண்டில் இந்து யாத்ரீகர்களால் கட்டப்பட்ட நேர்த்தியான சுவர் ஓவியங்களைக் கொண்ட பல ஆசிரமங்கள், பழைய வீடுகளுக்கு இந்த ஊர் மிகவும் பிரபலமானது.
மகாபாரதத்தில் கன்கால்
மகாபாரதத்தில் கன்கால் பற்றி பின்வருமாறு குறிப்பிடப்பட்டுள்ளது. ""இதோ, அரசே, முனிவர்களின் விருப்பமான வசிப்பிடமன கனகலா மலைத்தொடர் உங்களுக்கு முன்னால் உள்ளது. 'அங்கே வலிமைமிக்க கங்கை நதி இருக்கிறது. இங்கே, பண்டைய காலத்தில், புனிதமான சனத்குமார முனிவர் வெற்றியை அடைந்தார். அஜாமிதா இனத்தின் வாரிசுகளே, இந்த நதியில் நீராடுவதின் மூலம், உங்கள் எல்லா பாவங்களிலிருந்தும் விடுபடுவீர்கள்."
வரலாறு
வலது|thumb| விரிவான ஓவியங்களுடன். நயா உதாசின் அகாராவின் முன் முகப்பு, கன்கால், வலது|thumb| கன்காலில் உள்ள சௌக்கின் நுழைவாயில், 1814 பாரம்பரியமாக, கன்கால் சிவனின் கோடைகால தலைநகராகவும், குருசேத்திரம் குளிர்கால தலைநகராகவும் கருதப்படுகிறது. சிவபெருமான் அரியணை ஏறிய பிறகு சமவெளிப் பகுதிகளான தற்போதைய அரித்துவாருக்குச் சென்றதாக நம்பப்படுகிறது.
மகாபாரதத்தின் வனபருவத்தில், தௌம்ய முனிவர் தருமனிடம் இந்தியாவின் தீர்த்தங்களைப் பற்றிக் கூறும் இடத்தில், கங்காதுவார், அதாவது அரித்துவார் பற்றியும், கன்காலைப் பற்றியும் குறிப்பிடுகிறார். கி.பி. 3ஆம் நூற்றாண்டின் சமசுகிருதக் கவிஞரும் நாடக ஆசிரியருமான காளிதாசனின் மேகதூதத்திலும் கன்கால் குறிப்பிடப்பட்டுள்ளது.
முதல் சீக்கிய குருவான, குரு நானக் (1469-1539), கி.பி 1504இல் அரித்துவாருக்குச் சென்றபோது, வைசாக்கி தினத்தன்று, அவர் கார்வாலிலுள்ள கோத்வாரா செல்லும் வழியில் கன்காலுக்குச் சென்றார். விவேகானந்தரின் சீடரான சகோதரி நிவேதிதையின் (1867-1911) பயணக் கணக்குகளிலும் கன்கால் குறிப்பிடப்பட்டுள்ளது. அதில் அரித்துவார் பிரபலமடைவதற்கு நீண்ட காலத்திற்கு முன்பே, கன்கால் கல்விக்கும், யாத்திரைக்குமான மையமாக இருந்ததாகக் குறிப்பிடுகிறார்
19 ஆம் நூற்றாண்டின் முற்பகுதியில், இது அரித்துவார் மற்றும் மாயாபூர் பகுதிகளில் இருந்து ஒரு தனி நகரமாக இருந்தது. நகர்ப்புற வளர்ச்சியின் காரணமாக இது இப்போது அரித்துவார் நகர எல்லைக்குள் வருகிறது.
ஏப்ரல் 1842 இல் அரித்துவாருக்கும் கன்காலுக்கும் இடையே மேல் கங்கை கால்வாயின் பணி தொடங்கியது. பல்வேறு கோவில்கள், பல்வேறு பிரிவுகளின் ஆசிரமங்களைத் தவிர, கன்கால் பல பழைய அவேலிகள், மாளிகைகள், பெரும்பாலும் முந்தைய நூற்றாண்டில் கட்டப்பட்ட இப்போது பார்வையாளர்களை ஈர்க்கும், குறிப்பாக பாரம்பரிய சுற்றுலாக்களையும் கொண்டுள்ளது. அவை சுவர் ஓவியங்களுக்கும், அவேலி கட்டிடக்கலைக்கும் பெயர் பெற்றவை. மேலும் கோடைக் காலங்களில் புனித யாத்திரை மேற்கொள்ளும் பக்தர்கள் நகரத்தில் தங்குவதற்காக சமஸ்தானங்களாலும், ஜமீன்தார்களாலும் கட்டப்பட்ட பல கட்டிடங்கள் அமைந்துள்ளது.
நிலவியல்
29.93°N, 78.15°Wஇல் கன்கால் அமைந்துள்ளது. இது சராசரியாக 260 மீட்டர்கள் (853 அடி) உயரத்தில் உள்ளது.
கன்காலில் உள்ள முக்கியமான இடங்கள்
வலது|thumb|200x200px| தட்சேசுவர மகாதேவர் கோவில், கன்கால் thumb| கன்கால், இராமகிருஷ்ணா மிஷன் ஆசிரமத்தின் வான்வழி காட்சி வலது|thumb|இராமகிருஷ்ணா கோயில், கன்கால், அரித்துவார் வலது|thumb|200x200px| [[சிவன் தன் மனைவி தாட்சாயிணியின் (சதி) சடலத்தை சுமந்து செல்கிறார்]] வலது|thumb|267x267px| [[ஆனந்தமாயி மா சமாதி மந்திர், கன்கால், அரித்துவார்]]
போக்குவரத்து
சுவாலாபூர், அரித்துவார், லக்சர் ஆகியவை இதன் அண்டை நகரங்களாகும்.
சான்றுகள்
பகுப்பு:உத்தராகண்டம் பகுப்பு:இந்து தொன்மவியல் இடங்கள் பகுப்பு:Coordinates on Wikidata
களக்குடி
களக்குடி என்பது இந்தியாவின், தமிழ்நாடு மாநிலத்தில், இராமநாதபுரம்  மாவட்டத்திலுள்ள ஓர்  கிராமம் ஆகும். இக்கிராமமானது திருப்புல்லாணி ஒன்றியத்திற்கும், கீழக்கரை வட்டத்திற்கும் உட்பட்டதாகும்.
மக்கள் வகைப்பாடு
இக்கிராமத்தில் 78%  பெண்களும், 67%  ஆண்களும் வசித்து வருகின்றனர்.
தொழில்
இக்கிராமத்தில் விவசாயம் முக்கியத் தொழிலாகும்.
மேற்கோள்கள்
பகுப்பு:இராமநாதபுரம் மாவட்டத்திலுள்ள கிராமங்கள்
அலுமினியம் ஆர்செனேட்டு
அலுமினியம் ஆர்செனேட்டு (Aluminium arsenate) என்பது AlAsO4 என்ற மூலக்கூறு வாய்பாடு கொண்ட ஒரு கனிமச் சேர்மமாகும். பொதுவாக இது ஓர் எண்ணெட்டு நீரேறியாகக் (octahydrate) காணப்படுகிறது. சோடியம் ஆர்செனேட்டும் கரையக்கூடிய அலுமினியம் உப்பு ஒன்றும் இணைந்து நிறமற்ற திடப்பொருளான அலுமினியம் ஆர்செனேட்டை உருவாக்குகின்றன. இயற்கையில் அலுமினியம் ஆர்செனேட்டு மான்சுஃபீல்டைட் (AlAsO4 2H2O) என்ற தாதுவாகக் கிடைக்கிறது. அலுமினியம் ஆர்செனேட்டின் செயற்கை நீரேறியான Al2O3.3As2O5.10H2O வெப்பநீர்ம முறை மூலமாக உருவாக்கப்படுகிறது.
அலுமினியம் ஆர்த்தோஆர்செனேட்டின் வெவ்வேறு மாதிரிகளை வெவ்வேறு வெப்பநிலைகளில் சூடுபடுத்துவதன் மூலமாக படிக வடிவமுள்ள உப்புக்களையும் படிக வடிவமற்ற உப்புகளையும் தயாரிக்கலாம். AlAsO4.3.5H2O என்ற மூலக்கூறு வாய்பாடு கொண்ட கரையும் ஆர்செனேட்டின் உற்பத்தி 10-18.06 என்ற அளவில் உள்ளதாக உறுதி செய்யப்பட்டுள்ளது. காலியம் ஆர்செனேட்டு, போரான் ஆர்செனேட்டு ஆகியவற்றைப் போல இதுவும் α-குவார்ட்சு-வடிவைப் பெற்றுள்ளது.
இதன் உயர் அழுத்த வடிவம் அலுமினியம் மற்றும் ஆர்செனிக் ஆகியவை உரூத்தைல் வகையிலான ஆறு ஆயங்களைக் கொண்டுள்ளன.
மேற்கோள்கள்
பகுப்பு:அலுமினியம் சேர்மங்கள் பகுப்பு:ஆர்சனேட்டுகள்
ஐக்கிய தொழிற்துறை வங்கி
இணைப்பு
இவ்வங்கி 1965ஆம் ஆண்டில், இந்தியப் பொதுத்துறை வங்கிகளில் ஒன்றான அலகாபாத் வங்கியுடன் இணைக்கப்பட்டது. இந்த இணைப்பின்போது இதற்கு 145 கிளைகள் இருந்தன.
மேற்கோள்களும் சான்றுகளும்
பகுப்பு:இந்திய வங்கிகள் பகுப்பு:செயற்படாத இந்திய வங்கிகள்
மனகுளி மல்லப்பா சன்னவீரப்பா
மனகுளி மல்லப்பா சன்னவீரப்பா (Managuli Mallappa Channaveerappa)(இறப்பு 28 சனவரி 2021) என்பவர் இந்திய அரசியல்வாதியும் கருநாடக மாநில சட்டமன்ற மேனாள் உறுப்பினரும் ஆவார். இவர் 2018 முதல் 2021 வரை, ஜனதா தளம் (சமயச்சார்பற்ற) கட்சியின் சார்பில் சிந்தாகி தொகுதி கர்நாடக சட்டமன்ற உறுப்பினராக பணியாற்றினார். சன்னவீரப்பா 2021-ல் தனது 85 வயதில் கோவிட்-19 தொற்று காரணமாகச் சுவாச சிக்கல்களால் இறந்தார்.
மேற்கோள்கள்
பகுப்பு:பிஜாப்பூர் மாவட்ட நபர்கள் பகுப்பு:2021 இறப்புகள் பகுப்பு:கர்நாடக அரசியல்வாதிகள் பகுப்பு:கர்நாடக சட்டமன்ற உறுப்பினர்கள் பகுப்பு:கொரோனாவைரசுத் தொற்றினால் இறந்தவர்கள்
குக்கு வித் கோமாளி 2
வெளி இணைப்புகள்
பகுப்பு:விஜய் தொலைக்காட்சி நிகழ்ச்சிகள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:தமிழ் சமையல் தொலைக்காட்சி நிகழ்ச்சிகள் பகுப்பு:தமிழ் நகைச்சுவைத் தொலைக்காட்சி நிகழ்ச்சிகள் பகுப்பு:2020களில் தமிழ்த் தொலைக்காட்சி நிகழ்ச்சிகள் பகுப்பு:2020 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:2021 இல் நிறைவடைந்த தமிழ்த் தொலைக்காட்சி நிகழ்ச்சிகள் பகுப்பு:தொலைக்காட்சி பருவங்கள்
மன்னார்குடி சாவித்திரி அம்மாள்
மன்னார்குடி சாவித்திரி அம்மாள் (19 ஜூன் 1922 - 8 ஆகஸ்ட் 1973)ஒரு கோட்டு வாத்திய இசைக்கலைஞர் ஆவார்.
இளமைக்காலம்
1922 ஆம் ஆண்டு ஜூன் மாதம் 19-ஆம் நாள் ஓர் இசைவேளாளர் குடும்பத்தில் பிறந்தார். ஸ்ரீரங்கம் ஐயங்காரிடம் ஆரம்ப இசை கற்றார். பின்னர் கம்பன்குடி நாராயண ராவ் அவர்களிடம் கோட்டு வாத்தியம் பயின்றார். கொன்னக்கோல் வாத்திய மேதை மன்னார்குடி வைத்தியலிங்கம் பிள்ளையிடம் இசை நுணுக்கங்களைக் கற்றுத் தேர்ச்சி அடைந்தார்.
இசைப்பயணம்
தனது 13 ஆவது வயதில் இசைக்கச்சேரிகள் செய்ய ஆரம்பித்தார். இவரது கணவர் வயலின் வித்துவான் கிருஷ்ணமூர்த்தி பிள்ளையுடன் இணைந்து பல கச்சேரிகள் செய்தார். கோட்டு வாத்தியம் இசைக்கும்போது கூடவே தானும் பாடுவது இவரது வழக்கமாகும். 1943 ஆம் ஆண்டு சென்னை மியூசிக் அகாடமி நிகழ்ச்சி நிரலில் இவரது இசைக்கச்சேரி கோட்டு வாத்தியமும் இசைக்கச்சேரியும் என்றே குறிப்பிடப்பட்டுள்ளது. 1940 - 1950 காலப்பகுதியில் சென்னை டிசம்பர் இசைவிழாவில் கோட்டு வாத்திய இசைக்கச்சேரிகள் 4 மட்டுமே இடம் பெற்றன. அவற்றுள் 3 சாவித்திரி அம்மாள் நிகழ்த்தியவைகளாகும். 1960 களில் திருப்பதி பத்மாவதி கலைக் கல்லூரியில் ஆசிரியராகப் பணியாற்றினார்.
இறப்பு
மன்னார்குடி சாவித்திரி அம்மாள் 1973 ஆம் ஆண்டு ஆகஸ்ட் 8 ஆம் நாள் உயிர் நீத்தார்.
வெளி இணைப்புகள்
பகுப்பு:1922 பிறப்புகள் பகுப்பு:1973 இறப்புகள் பகுப்பு:கருநாடக இசைக் கலைஞர்கள் பகுப்பு:கோட்டு வாத்திய இசைக் கலைஞர்கள்
யாயர் லாபிட்
2012 ஆம் ஆண்டில் அரசியலில் நுழைவதற்கு முன்பு, லாபிட் ஒரு எழுத்தாளர், தொலைக்காட்சி தொகுப்பாளர் மற்றும் செய்தி தொகுப்பாளராக இருந்தார். அவர் நிறுவிய மத்தியவாத யெஷ் அடிட் கட்சி, 2013 ஆம் ஆண்டில் நடந்த முதல் சட்டமன்றத் தேர்தலில் 19 இடங்களை வென்று நெசெட்டில் இரண்டாவது பெரிய கட்சியாக மாறியது. எதிர்பார்த்ததை விட அதிகமான வெற்றி முடிவுகள், முன்னணி மையவாதியாக லாபிட்டின் நற்பெயருக்கு பங்களித்தன.
2013 முதல் 2014 வரை, லிகுட் உடனான அவரது கூட்டணி ஒப்பந்தத்தைத் தொடர்ந்து, பிரதமர் பெஞ்சமின் நெத்தனியாகுவின் கீழ் நிதி அமைச்சராக லாபிட் பணியாற்றினார். 2013 ஆம் ஆண்டில், தி ஜெருசலேம் போஸ்ட்டின் "உலகின் மிகவும் செல்வாக்கு மிக்க யூதர்கள்" பட்டியலில் லாபிட் முதல் இடத்தைப் பிடித்தார். இவர் 2013 ஆம் ஆண்டில் வெளியுறவுக் கொள்கை குறித்த உலகளாவிய சிந்தனையாளர்களில் முன்னணியில் இருப்பவர்களில் ஒருவராக அங்கீகரிக்கப்பட்டார், மேலும் டைம் இதழின் 100 "உலகின் மிகவும் செல்வாக்கு மிக்க நபர்களில்" ஒருவராகவும் தரப்படுத்தப்பட்டார். இவர் நெசெட் வெளியுறவு மற்றும் பாதுகாப்புக் குழுவிலும், உளவுத்துறை மற்றும் பாதுகாப்பு சேவைகளுக்கான துணைக் குழுவிலும் பணியாற்றுகிறார்.
17 மே 2020 அன்று, இஸ்ரேலின் முப்பத்தைந்தாவது அரசாங்கம் பதவியேற்ற பிறகு, லாபிட் எதிர்க்கட்சித் தலைவரானார். 5 மே 2021 அன்று, கூட்டணி ஆட்சி அமைக்க மற்ற கட்சிகளுடன் பேச்சு வார்த்தை நடத்தினார். 2 ஜூன் 2021 அன்று, லாபிட் இஸ்ரேலிய ஜனாதிபதி ருவன் ரிவ்லினிடம் நப்தாலி பென்னட்டுடன் சுழற்சி அரசாங்கத்திற்கு ஒப்புக்கொண்டதாகவும், தற்போதைய பிரதம மந்திரி பெஞ்சமின் நெதன்யாகுவை மாற்றத் தயாராக இருப்பதாகவும் தெரிவித்தார். புதிய அரசாங்கம் 13 ஜூன் 2021 அன்று பதவியேற்றது
2022 ஆம் ஆண்டு ஜூலை 1 ஆம் தேதி இஸ்ரேலின் பிரதமரானார். பென்னட் நெசெட்டைக் கலைக்க வாக்களிக்க அழைப்பு விடுப்பதாகவும், வாக்களித்த சிறிது நேரத்திலேயே அவர் பிரதமர் பதவியில் இருந்து விலகுவதாகவும் அறிவித்ததைத் தொடர்ந்து லாப்பிட் இஸ்ரேலின் பிரதமரானார். அடுத்த தேர்தலுக்குப் பிறகு புதிய அரசாங்கம் அமைக்கப்படும் வரை லாபிட் பிரதமராக இருப்பார்.
தனிப்பட்ட வாழ்க்கை மற்றும் பின்னணி
thumb|200x200px| 1980 களின் முற்பகுதியில் ஐடிஎஃப் இன் வாராந்திர செய்தித்தாளின் இராணுவ நிருபராக பணியாற்றிய போது லாபிட் லாபிட் டெல் அவிவில், பத்திரிகையாளரும் அரசியல்வாதியுமான யோசெப் டாமி லாபிட் என்பவரின் மகனாகப் பிறந்தார், அவர் நீதி அமைச்சராகவும், நாவலாசிரியரும் நாடக ஆசிரியருமான Shulamit (கிலாடி) Lapid ஆகவும் பணியாற்றினார். அவரது தந்தை நோவி சாட், யூகோஸ்லாவியாவில் (இப்போது செர்பியா) ஹங்கேரிய யூத பெற்றோருக்கு பிறந்தார், மற்றும் அவரது தாயார் டெல் அவிவில் பிறந்தார். அவரது தாய்வழி தாத்தா டேவிட் கிலாடி முதலில் திரான்சில்வேனியாவைச் சேர்ந்த (இப்போது ருமேனியா) அஷ்கெனாசி யூதர் ஆவார், மேலும் மாரிவ் செய்தித்தாளின் நிறுவனர்களில் ஒரு எழுத்தாளர் மற்றும் பத்திரிகையாளர் ஆவார். அவருக்கு மருத்துவ உளவியலாளரான மேராவ் என்ற சகோதரி உள்ளார். மற்றொரு சகோதரியான மைக்கல் 1984 இல் கார் விபத்தில் இறந்தார். அவரது பெரியம்மா ஹெர்மியோன் லாம்பெல் செர்பியாவில் கைது செய்யப்பட்டு ஆஷ்விட்ஸுக்கு அனுப்பப்பட்டார், அங்கு அவர் எரிவாயு அறையில் கொல்லப்பட்டார்.
அரசியல் வாழ்க்கை
லாபிட் 2013 மார்ச் 15 ஆம் நாள் இஸ்ரேலின் நிதி அமைச்சராக நியமிக்கப்பட்டார். ஒன்பது மாதங்களுக்குப் பிறகு, ஒரு கருத்துக்கணிப்பு வாக்களிக்கப்பட்டவர்களில் 75% பேர் அவரது செயல்திறனால் ஏமாற்றமடைந்ததாகக் கூறியதாக வெளிவந்தது. இதன் காரணமாக லாபிட்டின் செல்வாக்கில் சரியும் போக்கு காணப்பட்டது. மேலும், அவரது கட்சி ஆண்டின் ஆரம்பத்தில் பெற்றிருந்த 19 இடங்களுக்கு எதிராக 10 இடங்களை மட்டுமே எட்டியது.
2 டிசம்பர் 2014 அன்று, நெதன்யாகு நிதியமைச்சர் பதவியிலிருந்து லாபிட்டை நீக்கினார்.
யெஷ் அடிட்
2016 ஆம் ஆண்டில், லாபிட் தனது தளமான "இஸ்ரேலுக்கான ஏழு அம்சத் திட்டம்" ஒன்றை முன்வைத்தார், இதில் வலுவான பாதுகாப்புக் கோட்பாடு, பாலஸ்தீனியர்களிடமிருந்து பிரிந்ததன் அவசியத்தின் அடிப்படையில் அரபு நாடுகளுடன் ஒரு பிராந்திய மாநாடு, ஊழலைத் தூய்மைப்படுத்துவதற்கான அரசியல் அமைப்பு சீர்திருத்தங்கள், இஸ்ரேல் அரசு அதன் யூத மற்றும் ஜனநாயகத் தன்மை, பலப்படுத்தப்பட்ட சட்ட அமலாக்க அமைப்பு, புதுமைகளால் முன்னேறும் பொருளாதாரம் மற்றும் கல்வி மற்றும் அறிவியலுக்கு ஆகியவற்றிற்கு அதிக முக்கியத்துவம் கொடுக்கப்பட்டிருந்தது.
செம்பனார்கோயில் சுப்ரமணிய சுவாமி கோயில்
செம்பனார்கோயில் சுப்ரமணிய சுவாமி கோயில் தமிழ்நாட்டில் நாகபட்டினம் மாவட்டம், செம்பனார்கோயில் என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பன்னிரண்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சுப்ரமணிய சுவாமி, வள்ளி, தெய்வாணை சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன. [[தை மாதம்]] பூசம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சியோ பகவான் திப்ரேவால்
சியோ பகவான் திப்ரேவால் (Sheo Bhagwan Tibrewal) இந்தியாவில் பிறந்து இங்கிலாந்தில் குடியேறிய எலும்பியல் அறுவை சிகிச்சை நிபுணர் ஆவார். ஆக்சுபோர்டு பல்கலைக்கழகத்தில் ஓர் ஆராய்ச்சியாளராகவும், இலண்டன் கிங்சு கல்லூரியின் ஜிகேடி மருத்துவக் கல்விப் பள்ளியில் கௌரவ மூத்த விரிவுரையாளராகவும் உள்ளார். மோகன் திப்ரேவாலுக்கு மகனாகப் பிறந்த இவர், இராஞ்சி பல்கலைக்கழகத்தில் 1973 ஆம் ஆண்டில் மருத்துவப் பட்டம் பெற்றார்.
1898 ஆம் ஆண்டு முதல், நம்பகமான மற்றும் விரிவான சுயசரிதை தரவுகளுக்கான தரநிலையாக இருந்து வரும் மார்க்விசு யார் எவர் பட்டியலில் சியோ பகவான் திப்ரேவால் இடம்பெற்றுள்ளார். இலண்டனில் உள்ள குயின் எலிசபெத் மருத்துவமனை உட்பட இலண்டனில் உள்ள பல மருத்துவமனைகளுடன் தொடர்புடையவராகவும் ஆலோசகராகவும் இவர் உள்ளார். மேலும் இவர் கொல்கத்தாவில் உள்ள மேம்பட்ட மருத்துவ மற்றும் ஆராய்ச்சி நிறுவனத்துடன் ஒரு வழிகாட்டியாகவும் தொடர்பு கொண்டுள்ளார். இலண்டனைத் தளமாகக் கொண்ட அயல்வாழ் இந்தியர் நிறுவனம் என்ற இங்கிலாந்தில் உள்ள இந்திய வெளிநாட்டவர்களின் அமைப்பானது, 2004 ஆம் ஆண்டில் இவருக்கு இந்தியாவின் பெருமைக்கான நபர் என்ற தங்க விருதை வழங்கியது. இந்திய அரசு, 2007 ஆம் ஆண்டில், மருத்துவத்தில் இவர் ஆற்றிய பங்களிப்பிற்காக, நாட்டின் நான்காவது உயரிய குடிமக்கள் விருதான பத்மசிறீ விருதை வழங்கி சிறப்பித்தது. The Government of India awarded him the fourth highest civilian honour of the பத்மசிறீ, in 2007, for his contributions to Medicine.
மேற்கோள்கள்
பகுப்பு:பத்மசிறீ விருது பெற்ற மருத்துவத்துறையினர் பகுப்பு:வாழும் நபர்கள் பகுப்பு:இந்திய மருத்துவர்கள் பகுப்பு:பீகார் நபர்கள்
ஆட்-தின் மகளிர் மருத்துவக் கல்லூரி
ஆட்-தின் மகளிர் மருத்துவக் கல்லூரி (Ad-din Women's Medical College)(வங்க மொழி:আদ-দ্বীন মহিলা মেডিকেল কলেজ) என்பது வங்காளதேசத்தில் உள்ள ஒரு தனியார் மருத்துவக் கல்லூரி ஆகும். இது பெண் மாணவர்களுக்காக மட்டுமே செயல்படும் மருத்துவக் கல்லூரி ஆகும். இக்கல்லூரி 2008ஆம் ஆண்டில் நிறுவப்பட்டது. வங்கதேசத் தலைநகர் டாக்காவின் மக்பஜாரில் இக்கல்லூரி அமைந்துள்ளது. இது தாக்கா பல்கலைக்கழகத்துடன் இணைவுப்பெற்றக் கல்லூரியகச் செயல்படுகின்றது.
வரலாறு
ஆட்-தின் அறக்கட்டளை என்பது வங்காளதேசத்தில் ஆதரவற்றவர்களுக்கு சேவை செய்வதற்காக அர்ப்பணிக்கப்பட்ட அரசு சாரா நிறுவனம் ஆகும். இந்த அறக்கட்டளை மகளிர் மருத்துவத்தினை மேம்படுத்த, 2008ஆம் ஆண்டில் ஆட்-தின் மகளிர் மருத்துவக் கல்லூரியை நிறுவியது. இது வங்கதேசத்தில் இயங்கும் நான்கு மருத்துவக் கல்லூரிகளில் முதலாவதாகும்.
வளாகம்
இக்கல்லூரி தாக்காவின் மக்பஜாரில் 500 படுக்கைகள் கொண்ட ஆட்-டின் மருத்துவக் கல்லூரி மருத்துவமனை வளாகத்தில் அமைந்துள்ளது. தாக்கா விமான நிலையத்திலிருந்து 15 கி.மீ. தொலைவில் இக்கல்லூரி அமைந்துள்ளது. இம்மருத்துவமனை ஆண்கள் மற்றும் பெண்களுக்குச் சிகிச்சை அளிக்கிறது. ஆனால் அதன் நோயாளிகளில் 90 சதவிகிதத்திற்கும் மேற்பட்டவர்கள் பெண்கள் மற்றும் குழந்தைகள் ஆவார். thumb|மருத்துவக் கல்லூரி நூலகம்
நிர்வாகம்
இக்கல்லூரி தாக்கா பல்கலைக்கழகத்தின் இணைவு பெற்ற கல்லூரியாகும். இதன் தலைவராக ரஃபிக்-உல் ஹக்கும் முதல்வராகப் பேராசிரியர் மருத்துவர் ஆஃபிகோர் ரகுமானும் உள்ளனர். thumb|ஆட்-தின் மருத்துவக்கல்லூரி அலுவலகம்
கல்வி
ஆட்-தின் மகளிர் மருத்துவக் கல்லூரி வங்காளதேசம் மருத்துவம் மற்றும் பல் மருத்துவ குழுமத்தினால் அங்கீகரிக்கப்பட்டது. ஐந்து ஆண்டு மருத்துவப் படிப்பை இக்கல்லூரி வழங்குகிறது. இக்கல்லூரி டாக்கா பல்கலைக்கழகத்தில் இளங்கலை மருத்துவம், இளங்கலை அறுவை சிகிச்சை (எம். பி. பி. எஸ்.) பட்டம் பெற வழிவகுக்கிறது. இறுதி தொழில்முறை தேர்வில் தேர்ச்சி பெற்ற மருத்துவ மாணவருக்கு ஓராண்டு கட்டாய வேலைவாய்ப்பும் வழங்கப்படுகிறது. மருத்துவ பயிற்சி பெற மருத்துவக் குழுமத்தில் பதிவு பெறுவதற்கு மருத்துவ பயிற்சி என்பது நிபந்தனையாக உள்ளது அக்டோபர் 2014இல், சுகாதார மற்றும் குடும்ப நல அமைச்சகம் தனியார் மருத்துவக் கல்லூரிகளில் சேர்க்கை மற்றும் கல்விக் கட்டணத்தை 1,990,000 வங்காளதேச இட்டாக்கா (2014 நிலவரப்படி அமெரிக்க டாலர் 25,750) என ஐந்து வருடப் படிப்புகளுக்கு நிர்ணயம் செய்தது.
இக்கல்லூரியில் பயில மகளிர் மாணவர்களுக்கு மட்டுமே அனுமதி உண்டு. வங்காளதேசத்தில் உள்ள அனைத்து மருத்துவக் கல்லூரி (அரசு மற்றும் தனியார்) மருத்துவ மாணவர் சேர்க்கையின் மையமாகச் சுகாதார சேவைகள் இயக்குநரகம் செயல்படுகிறது. இது நாடு முழுவதும் ஒரே நேரத்தில் நடைபெறும் எழுத்துத் தேர்வின் அடிப்படையில் சேர்க்கையினை நடத்துகிறது. இத்தேர்வானது பல விடைகள் கொண்ட வினாக்களின் அடிப்படையில் நடைபெறுகிறது. விண்ணப்பதாரர்கள் இந்த தேர்வின் முதன்மையாகப் பெற்ற மதிப்பெண் அடிப்படையில் மருத்துவக் கல்லூரிகளில் சேர்க்கப்படுகிறார்கள், இருப்பினும் இரண்டாம் நிலைப் பள்ளி சான்றிதழ் மற்றும் மேல்நிலைப் பள்ளி சான்றிதழ் தரங்களும் சேர்க்கையில் பங்கு வகிக்கின்றன. சுதந்திரப் போராட்ட வீரர்களின் குழந்தைகளுக்கும், பின்தங்கிய பின்னணியைச் சேர்ந்த மாணவர்களுக்கு 5% இடங்களும் ஒதுக்கப்பட்டுள்ளது. ஜூலை 2014 நிலவரப்படி, இக்கல்லூரியில் ஆண்டுதோறும் 75 மாணவர்கள் சேர்த்துக் கொள்ளப்படுகின்றனர்.
துறைகள்
இக்கல்லூரியில் கீழ்கண்ட மருத்துவம் சார்ந்த துறைகள் அமைந்துள்ளன.
வரிக்குதிரை
வரிக்குதிரை பாலூட்டி இனத்தைச் சேர்ந்த ஒரு விலங்கு ஆகும். இது ஒரு தாவர உண்ணி. இது குதிரை இனத்தைச் சேர்ந்தது. வரிக்குதிரை, பாலூட்டிகளில் குதிரை, கழுதை போல ஒற்றைப்படைக் குளம்பிகள் வரிசையைச் சேர்ந்த ஒரு விலங்கினம். இவை உடல் முழுவதும் கருப்பு வெள்ளையிலான வரிகளைக் கொண்டுள்ளன. இதனாலாயே இவை தமிழில் வரிக்குதிரைகள் எனப்படுகின்றன.
வரிக்குதிரைகள் ஒரு சமூகவிலங்காகும். எனவே இவை எப்போதும் மந்தைகளாக (கூட்டமாக) வாழ்கின்றன. எந்த ஒரு குதிரையும் தனித்திருக்காது. நின்றுகொண்டே தூங்கும் பண்பு கொண்டது இது. இரண்டு வரிக்குதிரைகள் ஒன்றின்மீது ஒன்று மீது தங்களின் கழுத்துப் பகுதியை வைத்துக் கொண்டு நின்று ஓய்வு எடுத்துக் கொள்ளக்கூடியன. நன்கு வளர்ந்த வரிக்குதிரைகள் 1 - 2 மீட்டர் உயரமும் 2 - 3 மீட்டர் நீளமும் கொண்டவை. 250 இல் இருந்து 500 கிலோ எடை வரை இருக்கும். இவற்றால் மணிக்கு 55 கிலோமீட்டர் வேகத்தில் ஓட முடியும். சாதாரணமாக ஒரு நாளில் இவை 80 கிலோமீட்டர் தொலைவு வரை நடக்க வல்லவை. காட்டில் உள்ள வரிக்குதிரைகள் 20 முதல் 30 ஆண்டுகள்வரை வாழக்கூடியன. அவை விலங்குக்காட்சி சாலையில் 40 ஆண்டுகள்வரை உயிர் வாழும்.
மேற்கோள்கள்
பகுப்பு:குதிரைப் பேரினம் பகுப்பு:ஒற்றைப்படைக் குளம்பிகள் பகுப்பு:ஆப்பிரிக்கப் பாலூட்டிகள்
ஆம்பூர் போர்
ஆம்பூர் போர் இரு வாரிசுரிமைச் சச்சரவுகள் காரணமாக 1749-54 இல் நடைபெற்ற இரண்டாம் கர்நாடகப் போரின் பகுதியாக நடைபெற்றது. இரண்டாம் கர்நாடகப் போரின் முதல் பெரிய போர் ஆம்பூர் போராகும். இந்த போரை முசாபர் ஜங் பிரெஞ்சு ஆதரவுடன் சந்தா சாகிப் தலைமையில் தொடங்கினார். இப்போரின்போது (3 ஆகஸ்டு 1749 இல்) அப்போதைய ஆற்காடு நவாப் அன்வருத்தீன் கான் ஆம்பூரில் கொல்லப்பட்டார். இவரது மகன் முகமது அலி கான் வாலாஜா திருச்சிக்குத் தப்பித்துச் சென்று ஆங்கிலேயர்களிடம் சரணடைந்தார். சந்தா சாகிபும் முசாபர் ஜங்கும் முறையே, ஆற்காடு நவாப் ஆகவும்; ஐதராபாத் நிசாம் ஆகவும் பதவியேற்றனர்.
மேற்கோள்கள்
பகுப்பு:தமிழகப் போர்கள் பகுப்பு:வேலூர் மாவட்டம் பகுப்பு:பிரித்தானியக் கிழக்கிந்தியக் கம்பனி போர்கள் பகுப்பு:தமிழ்நாட்டு வரலாறு பகுப்பு:இரண்டாம் கர்நாடகப் போர்கள்
தயர் நகரம், லெபனான்
டயர் ( ஆங்கிலம்:Tyre, Lebanon) என்பது ஆரம்பகால ஃபீனீசிய பெருநகரங்களில் ஒன்றாகும். இடைக்காலத்தில் சில நூற்றாண்டுகளாக ஒரு சிறிய மக்கள் தொகையாக இருந்தாலும், உலகின் மிகப் பழமையான நகரங்களில் இதுவும் ஒன்றாகும். மற்றும் புராணங்களில் புகழ்பெற்ற யூரோப்பாவின் பிறப்பிடம் ஆகும். அவளது சகோதரர்கள் காட்மஸ் மற்றும் பீனிக்ஸ், அதே போல் கார்தேஜின் நிறுவனர் டிடோ (எலிசா) ஆகியோரும் இப்பகுதியைச் சார்ந்தவர்கள். இந்த நகரம் ரோமன் ஹிப்போட்ரோம் உட்பட பல பழங்கால தளங்களைக் கொண்டுள்ளது, இது யுனெஸ்கோவின் உலக பாரம்பரிய தளங்களின் பட்டியலில் 1979 இல் சேர்க்கப்பட்டது. இந்நகரம் பண்டைய அண்மை கிழக்குப் பகுதியின் வளமான பிறை பிரதேசத்தில் மத்தியதரைக் கடலின் கிழக்குக் கடற்கரையில் தற்கால லெபனான் நாட்டின், அமைந்த டயர் நகரம், டயர் மாவட்டம் மற்றும்  தெற்கு ஆளுநகரத்தின் தலைமையிடமாக உள்ளது. 2003-ஆம் கணக்குப்படி, இந்நகரம் 1,17,000 மக்கள்தொகை கொண்டிருந்தது. லெபனான் நாட்டின் தலைநகரான பெய்ரூத்திற்கு தெற்கே 80 கிமீ தொலைவில் டயர் நகரம் உள்ளது. இதன் வடக்கில் 40 கிமீ தொலைவில் சிடோன் நகரம் உள்ளது. இந்நகரத்தில் கிமு 2750 முதல் தற்போது வரை மக்கள் தொடர்ந்து வாழ்கின்றனர். டயர் என்பதற்கு பாறை என்பது பொருளாகும். பண்டைய காலத்தில் இந்நகரம் பாறைகளின் மீது கட்டப்பட்டதால் இதனை டயர் என அழைக்கப்படுகிறது. டயர் நகரம் உலகப் பாரம்பரியக் களமாக உள்ளது. பெய்ரூத், திரிப்போலி, அலே மற்றும் சிடானுக்கு அடுத்தபடியாக இன்று டயர் லெபனானில் ஐந்தாவது பெரிய நகரமாகும், இது தென் மாகாணங்களின் மாவட்ட தலைநகராகும். 2016 ஆம் ஆண்டில் டயர் நகர்ப்புறத்தில் பல அகதிகள் உட்பட, சுமார் 200,000 மக்கள் இருந்தனர்.
அமைவிடம்
டயர் மத்தியதரைக் கடலின் கரையிலிருந்து சுமார் 80 கிலோமீட்டர் வெளியே பெய்ரூத்தின் தெற்கே அமைந்துள்ளது.
மக்கள் தொகை
1932 முதல் லெபனான் அரசாங்கம் மக்கள்தொகை எண்ணிக்கையின் தோராயமான மதிப்பீடுகளை மட்டுமே வெளியிட்டுள்ளதால், ஒரு துல்லியமான புள்ளிவிவர கணக்கியல் சாத்தியமில்லை. இருப்பினும், ஐ.நா. வாழ்விடத்தின் 2016 கணக்கீடு 201,208 மக்களின் எண்ணிக்கையை மதிப்பிட்டுள்ளது, அவர்களில் பலர் அகதிகளாகும்
டயர் நகரம் முக்கியமாக சுன்னி முஸ்லிம்களாக இருக்கும் 60,000 க்கும் மேற்பட்ட பாலஸ்தீனிய அகதிகளின் தாயகமாக மாறியுள்ளது. ஜூன் 2018 நிலவரப்படி, அல் புஸ் முகாமில் பதிவுசெய்யப்பட்ட 12,281 நபர்கள், புர்ஜ் அல் சிமாலியில் 24,929 மற்றும் ரசிதியில் 34,584 பேர் இருந்தனர். கடலோர நெடுஞ்சாலைக்கு அடுத்துள்ள ஜல் அல் பகாரியில் குடியிருப்பாளர்களின் எண்ணிக்கை 2015 ஆம் ஆண்டில் சுமார் 2,500 ஆக இருக்கும் என்று மதிப்பிடப்பட்டது.
அனைத்து முகாம்களிலும், சிரியாவிலிருந்து அகதிகள் மற்றும் சிரியாவில் இருந்து பாலஸ்தீனிய அகதிகளின் எண்ணிக்கை சமீபத்திய ஆண்டுகளில் அதிகரித்துள்ளது. இந்த புதிய வருகையின் பின்னர் ஏற்பட்ட பதட்டங்கள் பெரும்பாலும் உள்ளூர் பாலஸ்தீனிய அகதிகள் சம்பாதிக்க பயன்படுத்திய தினசரி ஊதியத்தில் பாதிக்கு  கிச்சிலி மற்றும் வாழை தோப்புகளில் வேலையை ஏற்றுக் கொள்ளும்.
2019 ஆம் ஆண்டின் முற்பகுதியில், சுமார் 1.500 சிரிய அகதிகள் லிட்டானி ஆற்றைச் சுற்றியுள்ள முறைசாரா குடியிருப்புகளில் இருந்து வெளியேற்றப்பட்டனர்.
பொருளாதாரம்
2016 ஆம் ஆண்டு நிலவரப்படி, ஆலிவ் மரங்கள் டைரின் விவசாய நிலத்தில் 38% ஐக் கொண்டிருப்பதாகக் கூறப்பட்டது, ஆனால் உற்பத்தியாளர்களுக்கு கூட்டு சந்தைப்படுத்தல் உத்தி இல்லை. கிச்சிலி 25% விவசாய நிலங்களை உள்ளடக்கியதாகக் கூறப்பட்டாலும், அதன் அறுவடையில் 20% வீணாகிவிடுகிறது.
டயர் நாட்டின் முக்கிய துறைமுகங்களில் ஒன்றாகும், இருப்பினும் அதன் சரக்கு போக்குவரத்து பயன்படுத்தப்பட்ட வாகங்களை அவ்வப்போது இறக்குமதி செய்வதற்கு மட்டுப்படுத்தப்பட்டுள்ளது. துறைமுக பகுதியில் பார்பர் குடும்பம் மர படகுகளை கட்டும் பாரம்பரியத்தை தொடர்கிறது. மேலும், சுற்றுலா ஒரு பெரிய தொழில் ஆகும்.
கடலோர இயற்கை இடங்கள்
டயர் லெபனானின் தூய்மையான கடற்கரைகள் மற்றும் நீர்நிலைகள் சிலவற்றைக் கொண்டுள்ளது.
டயரின் கடலோர இயற்கை இடங்கள் 380 ha மற்றும் மூன்று மண்டலங்களாகப் பிரிக்கப்பட்டுள்ளது: சுற்றுலா மண்டலம் (பொது கடற்கரைகள், பழைய நகரம் மற்றும் சூக்ஸ், பண்டைய துறைமுகம்), வேளாண் மற்றும் தொல்பொருள் மண்டலம் மற்றும் பாதுகாப்பு மண்டலம் ஃபீனீசியன் நீரூற்றுகள். அதன் மாறுபட்ட தாவரங்கள் மற்றும் விலங்கினங்கள் காரணமாக, இந்த இருப்பு ஒரு நியமிக்கப்பட்ட ராம்சார் தளமாகும். இது புலம்பெயர்ந்த பறவைகள் மற்றும் ஆபத்தான பெருந்தலை கடலாமை மற்றும் பச்சை கடல் ஆமை மற்றும் அரேபிய ஊசிமுனைத எலி மற்றும் பல முக்கிய உயிரினங்களின் தங்குமிடம் ( சுவர் பல்லிகள், பொதுவான வௌவால் இனங்கள் மற்றும் ஐரோப்பிய பேட்ஜர் (வளையில் வாழும் ஒருவகை விலங்கினம் உட்பட) ஒரு முக்கியமான கூடு கட்டும் இடமாகும். டயருக்கு வெளியே உள்ள நீரில் ஓங்கில்கள் அடிக்கடி காணப்படுகின்றன.
வரலாறு
பண்டைய காலத்தில் கிரேக்கர்கள் டயர் நகரத்தைச் சுற்றி பெரும் கோட்டை கட்டியிருந்தனர்.
வெண்கலக் காலம் மற்றும் இரும்புக் காலம்
கிரேக்க வரலாற்று அறிஞர் எரோடோட்டசுவின் கூற்றுப்படி, கிமு 2750-இல் கோட்டைச் சுவருடன் கட்டப்பட்ட பண்டைய அண்மை கிழக்கின் நகரங்களில் ஒன்றாக டயர் நகரம் விளங்கியிருந்தது. கிமு 17-ஆம் நூற்றாண்டு முதல் 13-ஆம் நூற்றாண்டு வரை டயர் நகரம் எகிப்தின் மத்தியகால இராச்சியம் மற்றும் எகிப்தின் புது இராச்சியத்தின் கீழ் இருந்தது. இராச்சியத்தின்]] பண்டைய இஸ்ரவேல் இராச்சியத்தின் (கி.மு. 1030 – கி.மு. 930) மன்னர்களான தாவீது மற்றும் சாலமோன் ஆகியோர் போனீசியா நாட்டை பிலிஸ்தியர்களிடமிருந்து கைப்பற்றி ஆண்டனர். அப்போது டயர் நகரத்தையும் தங்களின் இராச்சியப் பகுதியில் இணைத்துக் கொண்டனர். பண்டைய டயர் நகரத்தின் துறைமுகம் கிரேக்க, உரோம மற்றும் ஆப்பிரிக்க நாடுகளுக்கும், பண்டைய அண்மை கிழக்கு நாடுகளுக்கும் வணிக மையமாக விளங்கியது.
பாரசீகர் ஆட்சியில்
பாரசீக அகாமனிசியப் பேரரசுவின் ஆட்சியில், கிமு 539 முதல் கிமு 332 டயர் நகரம் இருந்தது.
கிரேக்கர்களின் ஆட்சியில்
மாசிடோனியாவின் அலெக்சாண்டர் 332-இல் போனீசியாவின் டயர் நகரத்தை ஏழு மாத முற்றுக்கைப்பின் கைப்பற்றினார். போரில் வீழ்ந்த 30,000 டயர் நகர மக்களை கிரேக்கர்கள் அடிமைகளாக விற்றனர் அல்லது கொன்றனர். அலெக்சாண்டரின் மறைவுக்குப் பின் ஹெலனிய காலத்தின் போது கிமு 306-இல் கிரேக்கப் படைத்தலைவர் ஆண்டிகோணஸ் டயர் நகரம் உள்ளிட்ட சிரியா,  துருக்கி, மற்றும் கிரேக்கப் பகுதிகளுக்கு பேரரசர் ஆனார். பின்னர் டயர் நகரம் செலூக்கியப் பேரரசின் கீழ் சென்றது. கிமு 126-இல் செலூக்கியப் பேரரசிடமிருந்து டயர் நகரம் விடுதலைப் பெற்றது.
உரோமர்களின் ஆட்சியில்
கிறித்தவர்களின் புதிய ஏற்பாடு நூலில் இயேசு கிறித்து தனது பரப்புரைகளை டயர் மற்றும் சிடோன் பகுதிகளில் மேற்கொண்டதாக அறிவிக்கிறது.
உரோமைப் பேரரசு ஆட்சியில் கிபி 304-இல் டயர் நகர கிறித்துவர்கள் 500 பேர் கூட்டம் கூட்டமாக படுகொலை செய்யப்பட்டனர்.
பைசாந்திய ஆட்சியில்
கிபி 395-இல் பைசாந்தியப் பேரரசு ஆட்சியில் டயர் நகரத்தில் பட்டுத் தொழில், கண்ணாடித் தொழில் மற்றும் சாயத் தொழில்கள் செழித்தன. பைசாந்திய பேரரசிடமிருந்து டயர் நகரத்தை சாசானியப் பேரரசினர் கைப்பற்றினர். பின்னர் கிபி 638-இல் இசுலாமிய படைகளுப்புகளால் ராசீதீன் கலீபகத்தின் கீழ் சென்றது.
இசுலாமிய ஆட்சியில்
கிபி 635-இல் அரேபிய இசுலாமிய ராசிதீன் கலீபகங்களின் தொடர் படையெடுப்புகளால் டயர் நகரம் கலீபா இராச்சியத்தின் கீழ் சென்றது. 998-இல் டயர் நகரம் எகிப்தின் பாத்திமா கலீபகத்தின் கீழ் சென்றது. 1086-இல் டயர் நகரம் துருக்கிய-பாரசீக கலப்பின செல்யூக் பேரரசின் கீழ் சென்றது. ஆனால் 1089-இல் மீண்டும் டயர் நகரம் எகிப்தின் பாத்திமா கலீபகத்தின் ஆட்சிகுற்பட்டது.
சிலுவைப் போர்க் காலம்
7 சூலை 1124-இல் முதல் சிலுவைப் போரின் போது டயர் நகரம் கிறித்துவப் படைகளால் கைப்பற்றப்பட்டது. பின்னர் டயர் நகரம் எருசலேம் பேரரசின் கீழ் சென்றது.
எகிப்தின் மம்லுக் சுல்தானக காலம்
கிபி 1291-இல் எகிப்திய மம்லுக் சுல்தான்கள் டயர் நகரத்தைக் கைப்பற்றினர்.
ஜீ சுங்
ஜீ சுங் (Ji Sung) (பிறப்பு: பெப்ரவரி 27, 1977) என்பவர் ஒரு தென் கொரியா நாட்டு நடிகர் ஆவார். இவர் நியூ ஹார்ட், சீக்ரெட் லவ், கில் மீ, ஹில் மீ, ராயல் பாமிலி போன்ற பல தொலைக்காட்சி தொடர்களில் நடித்ததன் மூலம் புகழ் பெற்ற நடிகர் ஆனார். ஜீ சுங் பிளட் ரெய்ன், ஃபேட் போன்ற சில திரைப்படங்களிலும் நடித்துள்ளார் என்பது குறிப்பிடத்தக்கது.
தயர் நகரம், லெபனான்
உதுமானியப் பேரரசுக் காலம்
1516-17-இல் துருக்கியின் உதுமானியப் பேரரசினர் டயர் நகரத்தை கைப்பற்றினர். முதல் உலகப் போரின் போது பிரான்சு நாட்டுப் படைகள் உதுமானியப் பேரரசின் படைகளை வென்று, டயர் நகரத்தில் இராணுவ தளத்தை அமைத்தனர்.
ஜீ சுங்
வெளி இணைப்புகள்
பகுப்பு:1977 பிறப்புகள் பகுப்பு:வாழும் நபர்கள் பகுப்பு:தென் கொரிய ஆண் திரைப்பட நடிகர்கள் பகுப்பு:தென் கொரிய ஆண் தொலைக்காட்சி நடிகர்கள் பகுப்பு:தென் கொரிய விளம்பர நடிகர்கள்
தயர் நகரம், லெபனான்
வெளி இணைப்புகள்
பகுப்பு:லெபனான் பகுப்பு:பண்டைய நகரங்கள் பகுப்பு:உலகப் பாரம்பரியக் களங்கள் பகுப்பு:பண்டைய அண்மைக் கிழக்கின் நகரங்கள்
பி. வி. ரங்கையா நாயுடு
பாலச்சொல்ல வெங்கட ரங்கையா நாயுடு (பி.வி.ரங்கய்ய நாயுடு என்றும் உச்சரிக்கப்படுகிறது) (பிறப்பு: ஏப்ரல் 6, 1933) இந்தியாவின் 10 வது மக்களவையில் உறுப்பினராக இருந்த அரசியல்வாதி ஆவார்.. அவர் ஆந்திராவின் கம்மம் தொகுதியிலிருந்து தேர்ந்தெடுக்கப்பட்டார்.. அரசியலில் சேருவதற்கு முன்பு இந்திய காவல் சேவையில் காவல்துறை இயக்குநர் ஜெனரலாக தனது நாட்டிற்கு சேவை செய்தார். அவர் இந்திய நாட்டுக்கு சிறப்பான சேவைக்காக இரண்டு முறை கௌரவிக்கப்பட்டார். 1972 ஆம் ஆண்டில் நாயுடுவுக்கு இந்திய காவல் துறை பதக்கம் வழங்கப்பட்டது, 1983 ஆம் ஆண்டில் அவருக்கு சிறப்பு சேவைக்கான ஜனாதிபதியின் காவல்துறை பதக்கம் வழங்கப்பட்டது. 1991 முதல் 1996 வரை பி.வி. நரசிம்மராவ் பிரதம மந்திரியாக இருந்த காலத்தில் இந்திய அரசாங்கத்தில் மத்திய அமைச்சராக பணியாற்றினார். அவர் தொலைத்தொடர்பு துணை அமைச்சராகவும், மின் மற்றும் நீர்வளத்துறை அமைச்சராகவும் பணியாற்றினார். அவர் இந்திய காவல் துறை சேவையில் இருந்து ஓய்வு பெற்றதிலிருந்து இந்திய தேசிய காங்கிரஸ் கட்சியில் உறுப்பினராக இருந்து வருகிறார்.
சீக்ரெட் இன்வேசன் (தொலைக்காட்சித் தொடர்)
சீக்ரெட் இன்வேசன் (Secret Invasion) என்பது 2022 ஆம் ஆண்டு வெளியாகவுள்ள அமெரிக்க நாட்டு அறிவியல் புனைவு மீநாயகன் தொலைக்காட்சி குறுந்தொடர் ஆகும். இந்த தொடர் சீக்ரெட் இன்வேசன் என்ற மார்வெல் காமிக்சு கதாபாத்திரத்தை அடிப்படையாக கொண்டு டிஸ்னி+ என்ற ஓடிடி தளத்திற்காக கயில் பிராட்ஸ்ட்ரீட்டு என்பவர் உருவாக்கியுள்ளார்.
இந்த தொடரை மார்வெல் திரைப் பிரபஞ்சத்தின் ஒரு பகுதியாக மார்வெல் ஸ்டுடியோஸ் என்ற நிறுவனம் தயாரித்துள்ளது. அத்துடன் மார்வெல் திரைப் பிரபஞ்சத் திரைப்படங்களின் தொடர்ச்சியைப் பகிர்ந்து கொள்கிறது.
நடிகர் சாமுவேல் எல். ஜாக்சன் திரைப்படத் தொடரில் இருந்து நிக் ப்யூரியாக தனது கதாபாத்திரத்தில் மீண்டும் நடிக்க, இவருடன் பென் மெண்டல்சோன் என்பவர் மீண்டும் தாலோசு என்ற கதாபாத்திரத்திலும், இவர்களுடன் கோபி ஸ்மல்டேர்ஸ் என்பவரும் நடித்துள்ளார். இது மார்வெல் திரைப் பிரபஞ்சத்தின் நான்காம் கட்டத்தின் ஒரு பகுதி தொடராக 2022 இல் வெளியாவுள்ளது.
வெளிப்புற இணைப்புகள்
பகுப்பு:டிஸ்னி+ அசல் நிகழ்ச்சிகள் பகுப்பு:அமெரிக்கத் தொலைக்காட்சித் தொடர்கள் பகுப்பு:ஆங்கிலத் தொலைக்காட்சித் தொடர்கள் பகுப்பு:மார்வெல் திரைப் பிரபஞ்ச தொலைக்காட்சி தொடர்கள் பகுப்பு:மார்வெல் திரைப் பிரபஞ்சம்: ஐந்தாம் கட்டம் பகுப்பு:நாடகத் தொலைக்காட்சி தொடர்கள் பகுப்பு:அறிவியல் புனைகதை தொலைக்காட்சி தொடர்கள் பகுப்பு:அதிரடித் தொலைக்காட்சி தொடர்கள் பகுப்பு:மீநாயகன் தொலைக்காட்சி தொடர்கள்